text: [{"text_idx": "#000004", "text": "Eg haldi, at kjaki\u00f0 um fiskivinnuna er fa\u0301t\u00e6kt og trongt. Vit mangla eina fo\u0301lkar\u00e6\u00f0isliga samr\u00f8\u00f0u um okkara fiskivinnu."}, {"text_idx": "#000005", "text": "Almenna kjaki\u00f0 um fiskivinnuna er avmarka\u00f0 til nakrar fa\u0301ar politikarar, oftast menn, rei\u00f0arar og onkrar einkultar advokatar. Lo\u0301gga\u0301van er gj\u00f8rd somiki\u00f0 komplisera\u00f0, at vanlig fo\u0301lk ongan kjans hava at seta seg inn i\u0301 hana \u2013 og so slett ikki at seta spurnartekin vi\u00f0 hana. Ja, sja\u0301lvt her i\u0301 L\u00f8gtinginum eru ta\u00f0 tey f\u00e6stu, sum eru inni i\u0301 \u00f8llum sma\u0301lutum i\u0301 lo\u0301gini."}, {"text_idx": "#000009", "text": "Vi\u00f0 forkvinnunar loyvi, vil eg sitera Adam McKay og Charles Randolph, sum eru h\u00f8vundarnir aftanfyri filmin \u201cThe Big Short\u201d fra\u0301 2015, sum sny\u0301r seg um fi\u0301ggjarkreppuna i\u0301 2007 og 08:"}, {"text_idx": "#000010", "text": "\u201cMortage backed securities\u201d, subprime loans\u201d, \u201ctrenches\u201d... Pretty confusing, right? Does it make you fell bored? Or stupid? Well, it\u2019s supposed to. Wall Street loves to use confusing terms to make you think only they can do what they do. Or even better, for you to leave them the f*** alone\u201d"}, {"text_idx": "#000014", "text": "Hetta fekk okkara fo\u0301lkatingsumbo\u00f0, Anna Falkenberg, so sanniliga at merkja, ta\u0301 hon hev\u00f0i si\u0301na fyrstu r\u00f8\u00f0u a\u0301 Fo\u0301lkatingi, eftir at hon var vald vi\u00f0 n\u00e6stan 3.000 atkv\u00f8\u00f0um 31. oktober i\u0301 fj\u00f8r."}, {"text_idx": "#000015", "text": "Hon var u\u0301tspilt og la\u0301turliggj\u00f8rd, ti\u0301 hon ditta\u00f0i s\u00e6r at u\u0301ttala seg um uttanri\u0301kis- og fiskivinnupolitikk. Hon fekk at vita, at hon skuldi lata vera vi\u00f0 at siga si\u0301na meining um ma\u0301l, sum ikki eru \u201ckvinnuma\u0301l\u201d."}, {"text_idx": "#000016", "text": "Hon fekk ennta\u0301 eina mynd sendandi av s\u00e6r, har hon hekk i\u0301 einum ga\u0301lga vi\u00f0 dagfestingini 8. mars 2023."}, {"text_idx": "#000017", "text": "Kvinnustri\u0301\u00f0sdagurin var mikudagin i\u0301 si\u0301\u00f0stu viku. Dagurin, ta\u0301 Anna Falkenberg skuldi hanga u\u0301r einum ga\u0301lga. Ta\u00f0 gj\u00f8rdu hon lukkuti\u0301\u00f0 ikki. I\u0301 sta\u00f0in bru\u0301kti hon h\u00f8vi\u00f0 til at vi\u0301sa a\u0301, hvussu kvinnur ver\u00f0a ni\u00f0urgj\u00f8rdar \u2013 ja, bara ti\u0301 t\u00e6r eru kvinnur."}, {"text_idx": "#000019", "text": "Ta\u00f0 er ein sto\u0301rur trupulleiki fyri javnst\u00f8\u00f0una i\u0301 F\u00f8royum, at kvinnur er avskornar fra\u0301 maktini. Vit hava framvegis ikki javna umbo\u00f0an a\u0301 L\u00f8gtingi, sum vit si\u0301ggja. Vit skulu bara tri\u0301ggjar ma\u0301na\u00f0ir aftur i\u0301 ti\u0301\u00f0, so var ongin kvinna i\u0301 F\u00f8royum mett at vera no\u0301g skikka\u00f0 til at sita i\u0301 landsins lei\u00f0slu. Ikki ein einasta."}, {"text_idx": "#000022", "text": "Mary Antonsdo\u0301ttir, forkvinna i\u0301 heilsuhja\u0301lparafelagnum, var u\u0301ti vi\u00f0 lesarabr\u00e6vi i\u0301 sambandi vi\u00f0, at Bu\u0301skaparra\u0301\u00f0i\u00f0 leg\u00f0i va\u0301rfra\u0301grei\u00f0ingina fram herfyri. Forkvinnan fegnast um, at Bu\u0301skaparra\u0301\u00f0i\u00f0 \u2013 enn eina fer\u00f0 \u2013 vi\u0301sir a\u0301, at vit, politiska skipanin, mugu ra\u00f0festa kvinnust\u00f8rvini. Heilsuverki\u00f0, eldra\u00f8ki\u00f0 og dagstovna\u00f8ki\u00f0 skri\u0301ggja \u00f8ll eftir arbei\u00f0smegi \u2013 og trupulleikin bara veksur sum vit gerast fleiri og fleiri eldri borgarar i\u0301 F\u00f8royum."}]